கேள்வி: சகியா சாப்ரி - பின்னணி பற்றி நீங்கள் என்ன அறிந்துள்ளீர்கள்?
பதில்: சகியா சாப்ரி 1977 ஆம் ஆண்டில் நாடாளுமன்ற உறுப்பினராக தேர்ந்தெடுக்கப்பட்ட மத்தியப் பிரதேசம் மாநிலம் புர்ஹான்பூர் மாவட்டம் சேர்ந்த வழக்கறிஞரான எசான் சாப்ரியின் விதவை மனைவி ஆவார். 1930 ஆம் ஆண்டுகளின் பிற்பகுதியில் மத்தியப் பிரதேசத்தின் காண்டுவா பணக்கார நில உரிமையாளர் குடும்பத்தில் பிறந்த இவர், மத்தியப் பிரதேசத்தில் வழக்கறிஞராக பணியாற்றியபோது சாப்ரி என்பவரை மணந்தார். இவர்களுக்கு மூன்று குழந்தைகள் இருந்தனர். இரண்டு மகன்கள், தன்வீர் மற்றும் சூபர், மற்றும் மகள் நிஷ்ரின் ஆவார். 1969 ஆம் ஆண்டில், காண்ட்வாவில் நடந்த வகுப்புவாத கலவரங்களின் போது, இவர்களின் வீடு தாக்கப்பட்டது. 1971 ஆம் ஆண்டில் அகமதாபாது பகுதிக்கு இடம்பெயர்வதற்கு முன்பு இவர்கள் சில காலம் அகதி முகாமில் தங்க வேண்டிய கட்டாயம் ஏற்பட்டது. சாப்ரி தனது 86வது வயதில் 2025 ஆம் ஆண்டு பிப்ரவரி மாதம் 1 ஆம் தேதியன்று அகமதாபாது நகரில் காலமானார். இவர் தனது கணவரின் அதே கல்லறையில் அடக்கம் செய்யப்பட்டார்.
கேள்வி: சகியா சாப்ரி - சட்ட நடவடிக்கைகள் பற்றி தகவல் சொல்.
பதில்: அப்போதைய முதலமைச்சர் நரேந்திர மோதி உள்ளிட்ட முக்கிய அரசியல் பிரமுகர்களுக்கு எதிராக சட்ட அமலாக்க அதிகாரிகள் நடவடிக்கை எடுக்கத் தவறிவிட்டதாக குற்றம் சாட்டி சாகியா சாப்ரி 2006 ஆம் ஆண்டில் இந்திய உச்ச நீதிமன்றத்தில் ஒரு மனுவை தாக்கல் செய்தார். 2008 ஆம் ஆண்டில், உச்ச நீதிமன்றம் ஒரு சிறப்பு புலனாய்வுக் குழுவிற்கு (எசு.ஐ.டி) இவரது கூற்றுக்களை ஆராய உத்தரவிட்டது. மோடி அல்லது பிற அதிகாரிகள் மீது வழக்குத் தொடர போதுமான ஆதாரங்கள் இல்லை என்று கண்டறிந்து எசு.ஐ.டி. 2012 ஆம் ஆண்டில் விசாரணையை முடித்தது. எசு.ஐ.டியின் கண்டுபிடிப்புகளை எதிர்த்து சாப்ரி மனுவை தாக்கல் செய்தார். இம்மனு 2022 ஆம் ஆண்டு சூன் மாதத்தில் உச்ச நீதிமன்றத்தால் தள்ளுபடி செய்யப்பட்டு, மூடல் அறிக்கையை உறுதி செய்தது. Supreme Court rejects Zakia Jafri's charges against Narendra Modi, 60 officials |url=https://www.thehindu.com/news/national/2002-gujarat-riots-supreme-court-rejects-zakia-jafris-charges-against-narendra-modi-60-officials/article65560012.ece |access-date=1 February 2025 |work=The Hindu |language=en-IN |issn=0971-751X}} இவரது ஏராளமான சட்டப்பூர்வ ஆவணங்களின் விளைவாக, சாப்ரி 2002 ஆம் ஆண்டு கலவரத்தால் பாதிக்கப்பட்டவர்களுக்கு "நீதிக்கான போராட்டத்தின் முகமாக" பார்க்கப்பட்டார் என்று மின்ட் தெரிவித்துள்ளது. 2002 ஆம் ஆண்டு குசராத்து கலவரத்தின் போது குல்பெர்க் சொசைட்டியை கும்பல் சூழ்ந்திருந்தபோது, இவரின் கணவர் எசான் சாப்ரி, அப்போதைய முதல்வர் நரேந்திர மோடி உட்பட குசராத்து மாநில மூத்த அதிகாரிகளுக்கு பல முறை அழைப்பு விடுத்ததாக தி கேரவனின் அறிக்கையில் சாப்ரி கூறினார். இவரது கூற்றுப்படி, சாப்ரி தலையிடுமாறு கெஞ்சினார். ஆனால் எந்த உதவியும் கிடைக்கவில்லை. பின்னர் நீதிமன்றத்தில் சாட்சியமளித்த ஒரு சாட்சி, சாப்ரி மோடியை அழைத்ததாகவும், ஆதரவை விட வாய்மொழி துசுபிரயோகத்தை சந்தித்ததாகவும் கூறினார்.